|  |
| --- |
| Azərbaycan Respublikasının Səhiyyə Nazirliyinin  Kollegiyasının “15” may 2014-cü il tarixli,  “24/3” nömrəli qərarı ilə təsdiq edilmişdir.  8 nömrəli Əlavə |

**Prekursorların idxalı, ixracı, tranzit nəql edilməsi və istehsalı ilə məşğul olmağa xüsusi razılığın verilməsi (lisenziya) üçün müraciətin və sənədlərin qəbulu üzrə**

**İNZİBATİ REQLAMENT**

**1. Ümumi müddəalar**

**1.1. Elektron xidmətin adı:** Prekursorların idxalı, ixracı, tranzit nəql edilməsi və istehsalı ilə məşğul olmağa xüsusi razılığın (lisenziya) verilməsi üçün müraciətin və sənədlərin qəbulu.

**1.2. Elektron xidmətin məzmunu:**Prekursorların idxalı, ixracı, tranzit nəql edilməsi və istehsalı ilə məşğul olmağa xüsusi razılığın (lisenziya) verilməsi üçün bu reqlamentə əlavədə göstərilən ərizə formasının və  bu reqlamentin 2.6-cı bəndində göstərilən sənədlərin elektron formada qəbul edilməsindən və xüsusi razılığın verilməsindən (lisenziya)  ibarətdir.

**1.3. Elektron xidmətin göstərilməsinin hüquqi əsası:**

**1.3.1.** "Narkotik vasitələrin, psixotrop maddələrin və onların prekursorlarının dövriyyəsi haqqında" Azərbaycan Respublikası Qanununun 6.1-ci maddəsi;

**1.3.2.** “Narkotik vasitələrin, psixotrop maddələrin və onların prekursorlarının dövriyyəsi haqqında” Azərbaycan Respublikası Qanununun icrasının təmin edilməsi barədə” Azərbaycan Respublikası Prezidentinin 2007-ci il 27 may tarixli 578 nömrəli Fərmanının 1.2-ci bəndi;

**1.3.3.** Azərbaycan Respublikası Prezidentinin 2006-cı il 29 dekabr tarixli 510 nömrəli Fərmanı ilə təsdiq edilmiş “Xüsusi razılıq (lisenziya) tələb olunan fəaliyyət növlərinin siyahısı və həmin fəaliyyət növlərinə xüsusi razılıq (lisenziya) verilməsinə görə ödənilən dövlət rüsumunun məbləğləri”nin 36-cı bəndi;

**1.3.4.** “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” Azərbaycan Respublikası Prezidentinin 2011-ci il 23 may tarixli 429 nömrəli Fərmanının 2-1-ci hissəsi;

**1.3.5.** Azərbaycan Respublikası Nazirlər Kabinetinin 2002-ci il 7 noyabr tarixli 174 nömrəli qərarı ilə təsdiq edilmiş “Fəaliyyət növlərinin xüsusiyyətindən asılı olaraq xüsusi razılıq (lisenziya) verilməsi üçün tələb olunan əlavə Şərtlər”inin 25-ci hissəsi;

**1.3.6.** Azərbaycan Respublikası Nazirlər Kabinetinin 2011-ci il 24 noyabr tarixli, 191 nömrəli qərarı ilə təsdiq edilmiş "Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları" və “Elektron xidmət növlərinin Siyahısı”nın 14.17-ci bəndi.

**1.4. Elektron xidməti göstərən dövlət qurumunun adı:**Azərbaycan Respublikasının Səhiyyə Nazirliyi (bundan sonra – Nazirlik)

**1.5. Elektron xidmətin digər icraçıları:**Yoxdur.

**1.6. Elektron xidmətin avtomatlaşdırılma səviyyəsi:**Elektron xidmət qismən avtomatlaşdırılmışdır.

**1.7. Elektron xidmətin icra müddəti:** 15 gün.

**1.8. Elektron xidmətin göstərilməsinin nəticəsi:**Prekursorların idxalı, ixracı, tranzit nəql edilməsi və istehsalı ilə məşğul olmağa xüsusi razılığın (lisenziya) verilməsi.

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:**interaktiv

**2.2. Elektron xidmət üzrə ödəniş:**ödənişli

-    550 (beş yüz əlli) manat;

-    Bank rekvizitləri :

Adı: DXA

Kodu 210005

VÖEN 1401555071

Müxbir Hesab AZ41NABZ01360100000000003944

Bakı şəhəri Vergilər Departamenti

AZ17CTRE00000000000002117131

VÖEN 1400305751

S.W.I.F.T BIK CTREAZ22

Təsnifat kodu: 142211 Fond1

-         Ödəmə üsulu: bank, poçt, plastik kart vasitəsi ilə.

**2.3. Elektron xidmətin istifadəçiləri:**fiziki və hüquqi şəxslər.

**2.4. Elektron xidmətin təqdim olunma yeri:**

http://www.e-gov.az; http://www.sehiyye.gov.az;

http://www.e-health.gov.az;

**2.5. Elektron xidmət barədə məlumatlandırma:**

  İnternet ünvanı: http://www.e-gov.az ; http://www.sehiyye.gov.az

  Elektron poçt: office@health.gov.az

  Telefon: (+99412) 565 12 57, (+99412) 431 38 28

**2.6. Elektron xidmətin göstərilməsi üçün tələb olunan sənədlər və onların təqdim olunma forması:**

**2.6.1. Fiziki şəxslər üçün:**

**2.6.1.1.** Ərizə (əlavə №1);

**2.6.1.2.** Ərizəçinin vergi orqanları tərəfindən uçota alınması haqqında müvafiq sənədin surəti;

**2.6.1.3.** Ərizədə qeyd olunan obyektlərdən hər biri üçün ərizəçinin istifadə hüququnu (mülkiyyət hüququ, icarə, istifadə və s. əsasları) təsdiq edən sənədin surəti;

**2.6.1.4.** idxalı, ixracı və tranzit nəql edilməsi üçün xarici şəxslərlə (müqabil tərəflərlə) bağlanmış müqavilənin surəti;

**2.6.1.5.** istehsal üçün ərizəçinin sanitar-ekoloji, texniki-təhlükəsizlik norma və qaydaların tələblərinə cavab verən istehsal sahəsinin və malik olduqları avadanlıqların normativ-texniki tələblərə uyğun olması barədə rəsmi sənəd.

**2.6.1.6.** İstehsal üçün işçilərin xüsusi geyim, müvafiq cihaz və avadanlıqla təchiz olunması barədə məlumat

**2.6.2. Hüquqi şəxslər üçün:**

**2.6.2.1.** Ərizə (əlavə №2);

**2.6.2.2.** Hüquqi şəxsin dövlət qeydiyyatı haqqında şəhadətnaməsinin surəti;

**2.6.2.3.** Ərizəçinin vergi orqanları tərəfindən uçota alınması haqqında müvafiq sənədin surəti;

**2.6.2.4.** Ərizədə qeyd olunan obyektlərdən hər biri üçün ərizəçinin istifadə hüququnu (mülkiyyət hüququ, icarə, istifadə və s. əsasları) təsdiq edən sənədin surəti;

**2.6.2.5.** idxalı, ixracı və tranzit nəql edilməsi üçün xarici şəxslərlə (müqabil tərəflərlə) bağlanmış müqavilənin surəti;

**2.6.2.6.** istehsal üçün ərizəçinin sanitar-ekoloji, texniki-təhlükəsizlik norma və qaydaların tələblərinə cavab verən istehsal sahəsinin və malik olduqları avadanlıqların normativ-texniki tələblərə uyğun olması barədə rəsmi sənəd.

**2.6.2.7.** İstehsal üçün işçilərin xüsusi geyim, müvafiq cihaz və avadanlıqla təchiz olunması barədə məlumat.

Qeyd: Ərizə forması  xidmətin təqdim edildiyi internet ünvanına daxil olaraq doldurulur və bu reqlamentin 2.6-cı bəndində göstərilən sənədlərin skan edilmiş surətləri ilə birlikdə elektron formada göndərilir.

2.6.1.2.-ci, 2.6.2.2-ci və 2.6.2.3.-cü yarımbəndlərdə göstərilən sənədlər notarial qaydada təsdiq olunmaqla Nazirliyin məsul əməkdaşına təqdim olunmalıdır.

**3. Elektron xidmətin göstərilməsi üçün inzibati proseduralar**

**3.1. İnteraktiv elektron xidmətlər üçün sorğu:**

**3.1.1. Sorğunun formalaşdırılması:**İstifadəçi bu reqlamentin 2.4-cü bəndində göstərilən internet ünvanlarına daxil olub şəxsiyyət vəsiqəsinin nömrəsini və fin kodunu daxil edir və qeydiyyatdan keçir. Bundan sonra istifadəçi internet səhifəsində elektron ərizə formasını doldurur və bu reqlamentin 2.6-cı bəndində göstərilən sənədləri ərizəyə əlavə kimi həmin internet səhifəsinə yükləyir.

**3.1.2. Sorğunun qəbulu:**Sorğu, internet səhifəsinə daxil olduğu gün qeydiyyata alınır və sorğunun qəbul edilməsi ilə bağlı istifadəçinin elektron poçt ünvanına dərhal bildiriş göndərilir.

**3.2. Elektron xidmətin göstərilməsi və ya imtina edilməsi:**

**3.2.1. Sorğunun yerinə yetirilməsindən imtina halları:** İstifadəçi tərəfindən bu reqlamentə əlavədə göstərilən ərizə forması tam doldurulmadıqda,  bu reqlamentin 2.6-cı bəndində göstərilən sənədlər internet səhifəsinə yüklənmədikdə və təqdim olunmuş sənədlərdə çatışmazlıqlar aşkar edildikdə sorğunun yerinə yetirilməsindən imtina edilir və imtinanın səbəbləri barədə ərizəçi dərhal məlumatlandırılır.

Elektron xidmətin göstərilməsindən imtina istifadəçinin bu elektron xidmət növünə yenidən müraciət etməsinə mane olmur.

**3.3. Sorğunun icrası:**

**3.3.1. Ardıcıl hər bir inzibati əməliyyat, o cümlədən məsul şəxs haqqında məlumat:**

**3.3.1.1.** istifadəçinin müraciəti qəbul edilməsi – nazirliyin Tibbi yardımın təşkili şöbəsi;

**3.3.1.2.** müraciətin və sənədlərin yoxlanılması – nazirliyin Tibbi yardımın təşkili şöbəsi;

**3.3.1.3.** obyektdə yoxlamaların aparılması - Respublika Narkoloji Mərkəzi;

**3.3.1.4.** xüsusi razılığın (lisenziyanın) verilməsi - nazirliyin Tibbi yardımın təşkili şöbəsi.

**3.3.2. Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:**

**3.3.2.1.** Müraciət avtomatik rejimdə Nazirliyinin Tibbi yardımın təşkili şöbəsi üçün hazırlanmış proqram təminatına daxil olur;

**3.3.2.2.** Nazirliyinin Tibbi yardımın təşkili şöbəsi proqram təminatına düşmüş müraciəti qəbul edir, ərizəyə əlavə kimi yüklənmiş sənədləri yoxlayır;

**3.3.2.3.** Obyektdə yoxlamaların aparılması üçün müraciət Respublika Narkoloji Mərkəzinə yönləndilir. Respublika Narkoloji Mərkəz obyektdə yoxlamaların aparılmasını təmin edir və qeydə alınmış nəticələrə əsasən akt tərtib olunur;

**3.3.2.4.** Nazirlik tərtib olunmuş akta əsasən xüsusi razılığın (lisenziyanın) verilməsi üzrə qərar qəbul edir və xüsusi razılıq (lisenziya) ərizəçiyə birbaşa təqdim olunur.

**3.3.3. İnzibati əməliyyatda iştirak edən digər dövlət orqanı haqqında məlumat:**yoxdur.

**3.3.4. hər bir inzibati prosedurun nəticəsi və onun verilməsi qaydası:**

**3.3.4.1.** Sorğuya və ona əlavə edilən sənədlərə baxıldığı zaman aradan qaldırılması mümkün olan və imtina üçün əsas olmayan çatışmazlıqlar aşkar edildikdə bu barədə ərizəçiyə 5 gündən gec olmayaraq yazılı məlumat verilir. Onlar aradan qaldırıldıqdan və təkrar sorğu ilə müraciət edildikdən sonra təkrar baxılır və müvafiq qərar qəbul edilir.

**3.4. Elektron xidmətin yerinə yetirilməsinə nəzarət:**

**3.4.1. nəzarət forması:**Kargüzarlıq, daxil olan müraciətlərin avtomatlaşdırılmış rejimdə təşkil olunmuş mütəmadi monitorinqi.

**3.4.2. nəzarət qaydası:** Azərbaycan Respublikasının Prezidentinin 2003-cü il 27 sentyabr tarixli, 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”la müəyyən edilmiş qaydada. Xidmətin yerinə yetirilməsinə nəzarəti nazirliyin ümumi şöbəsi həyata keçirir.

**3.5. Elektron xidmətin göstərilməsi üzrə mübahisələr:**

**3.5.1. istifadəçinin şikayət etmək hüququ haqqında məlumat:**İstifadəçi  elektron xidmətlə bağlı onu razı salmayan istənilən məsələ barədə inzibati qaydada yuxarı vəzifəli şəxsə və ya məhkəməyə şikayət edə bilər.

**3.5.2. şikayətin əsaslandırılması və baxılması üçün lazım olan informasiya:**Şikayət, kağız üzərində və elektron qaydada tərtib oluna bilər. Kağız üzərində şikayət nazirliyin poçt ünvanına, elektron şikayət isə bu reqlamentin 2.5-ci bəndində göstərilən elektron poçt ünvanına göndərilməlidir. Şikayət, “İnzibati icraat haqqında” Azərbaycan Respublikası Qanununun 74.2-ci maddəsinin tələblərinə uyğun olmalıdır.

**3.5.3. şikayətin** **baxılma müddəti:** İnzibati qaydada şikayətə “İnzibati icraat haqqında” Azərbaycan Respublikası Qanununun 78.1-ci maddəsinə əsasən 1 ay müddətində baxılır və qərar verilir.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Prekursorların idxalı, ixracı, tranzit nəql edilməsi və istehsalı ilə məşğul olmağa xüsusi razılığın verilməsi (lisenziya) üçün müraciətin və sənədlərin qəbulu üzrə inzibati reqlamentə    **Əlavə №1**    Fiziki şəxslər üçün    **Azərbaycan Respublikasının Səhiyyə Nazirliyinə**    Prekursorların idxalı, ixracı, tranzit nəql edilməsi və istehsalı ilə məşğul olmağa xüsusi razılığın verilməsi (lisenziya) üçün müraciətin və sənədlərin qəbulu məqsədilə  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_tərəfindən  (fiziki şəxsin  adı, soyadı, atasının adı)    **Ə  R  İ  Z  Ə**     |  |  | | --- | --- | | **Şəxsiyyət vəsiqəsinə dair məlumatlar** (seriya, nömrə, nə vaxt və kim tərəfindən verilmişdir, ünvanı) |  | | **Yaşayış ünvan:**  **(şəhər, rayon (indeks), küçə, ev)** |  | | **telefon, faks,**  **elektron ünvanı** |  | | **VÖEN-i** |  | | **Fəaliyyət növü** |  | |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Prekursorların idxalı, ixracı, tranzit nəql edilməsi və istehsalı ilə məşğul olmağa xüsusi razılığın verilməsi (lisenziya) üçün müraciətin və sənədlərin qəbulu üzrə inzibati reqlamentə    **Əlavə  № 2**    Hüquqi şəxslər üçün    **Azərbaycan Respublikasının Səhiyyə Nazirliyinə**    Prekursorların idxalı, ixracı, tranzit nəql edilməsi və istehsalı ilə məşğul olmağa xüsusi razılığın verilməsi (lisenziya) üçün müraciətin və sənədlərin qəbulu məqsədilə  ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**tərəfindən  (müəssisənin rəhbəri)    **Ə  R  İ  Z  Ə**     |  |  | | --- | --- | | **Hüquqi şəxsin adı və VÖEN-i** |  | | **Təşkilati-hüquqi forması** |  | | **Hüquqi ünvanı (şəhər, rayon (indeks), küçə, ev,** |  | | **Telefon, faks, elektron poçt ünvanı** |  | |  | | **Hesablaşma-hesabının nömrəsi və bankın adı** |  | | **Fəaliyyət növü** |  | |